На основу Одлуке о установљавању награде за најбоље студенте са територије Града Вршца, начину и критеријумима за доделу награде («Службени лист Града Вршца бр.3/2024) комисија за доделу награде расписује:

 К О Н К У Р С

ЗА ДОДЕЛУ НАГРАДЕ НАЈБОЉИМ СТУДЕНТИМА СА ТЕРИТОРИЈЕ

ГРАДА ВРШЦА ЗА 2024. ГОДИНУ

 I

 Расписује се конкурс за доделу награде за 10 најбољих студената са територије Града Вршца

 II

 Право на доделу награде имају студенти који студирају на територији Републике Србије, први пут су уписали и положили све предмете из предходне године студија и испуњавају следеће услове:

– држављани су Републике Србије

– имају пребивалиште на територији Града Вршца

– имају просечну оцену током свих година студирања најмање 9,00

 III

Награда се додељује у складу са Одлуком о установљавању награде за најбоље студенте са територије Града Вршца, начину и критеријумима доделу награде, која је објављена у «Службеном листу Града Вршца» бр.3/2024).

 IV

Награда за најбоље студенте износи 60.000,00 динара.

 V

Уз пријавни образац на Конкурс, студенти, достављају:

1. Извод из матичне књиге рођених

2. Фотокопију личне карте

3. Уверење факултета да је редован студент у школској 2023/2024. годину

4. Уверење о положеним испитима предвиђеним планом и програмом факултета и укупној просечној оцени за претходне и текућу годину студирања,

5. Докази о освојеним наградама и објављеним стручим радовима током студирања (уколико их има)

6. фотокопија текућег рачуна.

Комисија у случају нејасноћа кандидатима може тражити додатну документацију која није наведена у конкурсу. Пријаве са доказима о испуњавању услова доставити на увид вишем сараднику Градске управе у канцаларији 140. Након консултација и прегледа, пријаву са захтеваном конкурсном документацијом предати на Писарницу Градске управе Вршац у року од 10 дана од дана објављивања Конкурса на Порталу Града Вршца.

Контакт телефон за консултације је 013 800 565 у канцеларији 140 Градске управе Вршац.

Неблаговремене и непотпуне пријаве неће бити разматране.

Пријавни образац објављен је уз конкурс и може се преузети на Порталу Града Вршац, односно у канцеларији 140 Градске управе Вршац.

Датум објављивања конкурса на Порталу Града 15. мај 2024. године

**Председник комисије**

 Мирослав Лепир